E alertă în Dâmbovița. Un deținut a evadat de la Penitenciarul Mărgineni după ce paznicii au fost înlocuiți cu camere video FOTO
Un bărbat de 32 de ani, condamnat la cinci ani și zece luni de închisoare pentru act sexual cu un minor, a evadat marți seară, 12 august, de la punctul de lucru interior al Penitenciarului Mărgineni, județul Dâmbovița. Deținutul ar fi profitat de faptul că, în urmă cu câteva zile, posturile de pază de la penitenciar au fost înlocuite cu camere video.